Katero dekle bi se namesto latinščine učilo matematiko?
Nancy Roman - Mati vesoljskega teleskopa Hubble
Nancy Roman je živela izjemno življenje.
Talentirana astronomka, Nasina prva direktorica za astronomijo, in življenjska šampionka žensk v znanosti.
Postala je celo 'mati' vesoljskega teleskopa Hubble.
Nancy Grace Roman se je rodila leta 1925 v Nashvillu, Tennesse
kot edina hči učiteljice glasbe in geofizika.
Čeprav je bil njen oče fizik, je njeno zanimanje za astronomijo vzbudila njena mati.
Astronomija me zanima, odkar pomnim.
Za to je kriva moja mama, ker me je vozila ven, mi kazala ozvezdja,
severni sij in podobne reči.
Zgodnje občudovanje nočnega neba je zanetilo strast za celo življenje.
Ko je bila stara enajst let, je Nancy Roman že ustanovila astronomsko društvo in sama študirala astronomijo.
Mislim, da sem vedno bila radovedna, in -
- samo želela sem potešiti svojo radovednost.
Ravno astronomija je bila nekaj, kar me je še posebno zanimalo.
Nancy je sledila svojim sanjam in postala profesionalna astronomka,
delala je na novem področju radijske astronomije.
In leta 1961 je postala prva direktorica za astronomijo v Pisarni za vesoljske študije pri Nasi -
prva ženska na izvršnem položaju agencije.
Pri Nasi je bila Nancy Roman igrala ključno vlogo pri razvoju prvih vesoljskih observatorijev
in tlakovala pot za najbolj slavni orbitalni observatorij: Hubblov vesoljski teleskop.
Drugi znanstveniki so predlagali izdelavo velikega vesoljskega teleskopa, ampak Nancy je bila tista, ki ga je omogočila.
Združila je astronome, Nasine inženirje in vrhunsko tehnologijo.
Inženirji in znanstveniki ne govorijo čisto enakega jezika, ker se njihovo delo razlikuje.
Astronomi - pravzaprav znanstveniki na splošno - poskušajo razumeti zakaj, inženirji poskušajo razumeti kako,
jaz pa sem se znašla v vlogi povezovalke med njimi.
Združila je ne le znanstvenike in inženirje, ampak tudi tiste, ki so financirali projekt.
Nancy je prepričala politike, da bi morali NASA in ESA združiti moči in delovati skupaj,
da bi veliki vesoljski teleskop postal realnost.
Vse trdo delo Nancy Roman je bilo poplačano leta 1990,
ko so Nasin/Esin Hubblov vesoljski teleskop izstrelili v nebo
in ko je pričel z odstiranjem večjih skrivnosti vesolja, kot kdajkoli prej.
Za njene dosežke in odločenost pomagati mladim ženskam v znanosti in inženiringu
je Nancy Roman prejela številne nagrade in medalje.
Po njej so poimenovali asteroid in pojavila se je celo v Lego kockah.
Vendar je največja Nancyjina zapuščina verjetno prav Hubble.
Celo po 28 letih nam ta teleskop še vedno ponuja edinstven pogled v čudovito vesolje.
Podnapisi: ESA/Hubble. Prevod: www.portalvvesolje.si